ரோஜாவை கத்தரித்து சீரமைத்தல், தோட்டக்கலையின் ஒரு கலை வடிவம் போல் சில சமயங்களில் மதிக்கப் படுகிறது. இது பெரும்பாலும் சீரமைக்கப்பட வேண்டிய ரோஜாவின் வகை, சீரமைப்பின் காரணம், சீரமைப்பு செய்யும் விருப்பம் வருடத்தின் எந்த பகுதி என்பதைப் பொறுத்தது.

பழைய தோட்ட ரோஜாக்கள் பெரும்பாலும் சரியான ஐரோப்பிய பாரம்பரியத்தைச் சேர்ந்த (ஆல்பாஸ், டமாஸ்க்ஸ், கேலிக்காஸ் போன்றவை)வசந்த காலத்தின் பிற்பகுதி அல்லது கோடையின் துவக்கத்தில், 2 வருடமான (அல்லது அதற்கு மேலும் ஆன) பிரம்புகள் மீது வருடத்தில் ஒரு முறை பூக்கும் புதர்கள்.

இவற்றுடன் ஒப்பிடத்தக்க மற்றெந்த புதர் லைலாக் அல்லது போர்சிதியா போன்று இவற்றின் கத்தரித்துச் சீர் செய்ய வேண்டிய தேவைகள் மிகக் குறைவானதே. பொதுவாக வயதான, நீண்டு மெலிந்த பிரம்புகள் மட்டுமே,
புதுப் பிரம்புகளுக்கு இடம் தரும் விதத்தில்,கத்தரித்து சீர் செய்யப்பட வேண்டும்.

ஒரு வருட பிரம்புகளை ஒரு போதும் கத்தரித்து சீர் செய்யக் கூடாது ஏனென்றால் அது அடுத்த வருடத்தின் பூ மொட்டுகளை நீக்கி விடும்.

செடியின் ஒட்டு மொத்த உயரம் அல்லது அகலத்தை குறைப்பதற்கு பூத்து முடிந்த பிறகு உடனடியாக புதர்களையும் சிறிதளவு சீரமைக்க வேண்டும்.

பொதுவாக, நவீன கலப்பினங்களைக் காட்டிலும் பழைய தோட்ட ரோஜாக்களின் சீரமைப்புத் தேவைகள் குறைந்த உடலுழைப்பில் எளிதாக முடியக் கூடியவை.

ஹைப்ரிட் டீஸ், ப்லோரிபண்டாஸ், க்ரேண்டிப்லோராஸ், நவீன மினியேச்சர்கள், மற்றும் இங்கிலீஷ் ரோஜாக்கள் உள்ளடக்கிய நவீன கலப்பினங்கள், 
எப்போதும் பெரும்பாலும் சீன ரோஜாக்கள் "ஆர்.சினென்சிஸ்" அடங்கிய ஒரு சிக்கலான மரபணு பின்புலம் கொண்டவை.

வளரும் பருவத்தில் எந்தப் புதிய தாவர வளர்ச்சியிலும் தொடர்ந்து பூக்கின்ற ஈரப்பதம் கொண்ட உப வெப்ப மண்டலப் பகுதிகளில் இருந்து வரும் சீன ரோஜாக்கள், எப்போதும் வளர்கின்ற, எப்போதும் பூக்கின்ற ரோஜாக்கள்.

இவற்றின் நவீன கலப்பின சந்ததியினர் இதே போன்ற குணங்களை வெளிப்படுத்துகின்றன. பழைய தோட்ட ரோஜாக்கள் போலன்றி, நவீன கலப்பினங்கள் வளரும் காலத்தில் உருவாகும் எந்தப் புதிய பிரம்புகள் மீதும் தொடர்ச்சியாகப் பூக்கின்றன(உறைபனியால் நிறுத்தப்படும் வரை).

ஆதலால், செடியின் சக்தியை புது வளர்ச்சி, புதிய பூக்கள் உண்டாக்கத் திருப்பி விடும் விதமாக, பூத்து ஓய்ந்து போன தண்டுகளை நீக்கி, அவற்றைக் கத்தரித்து சீரமைப்பது தேவை.

கூடுதலாக, குளிர் பிரதேசங்களில் நடப்பட்ட நவீன கலப்பினங்கள் எல்லாவற்றிற்கும் வசந்த காலத்தின் துவக்கத்தில் கட்டாயமாக ஒரு "கடுமையான" (எல்லா பிரம்புகளையும் உயரத்தில் 8" லிருந்து 
12" க்குள்ளாக குறைக்கும்) வருடாந்திர சீரமைப்பு தேவைப்படுகிறது. 
இவற்றின் சிக்கலான சீன பின்புலம் காரணமாய், நவீன கலப்பினங்கள் ஐரோப்பிய பழைய தோட்ட ரோஜாக்கள் போன்று குளிர் தாங்குவதில்லை மற்றும் குளிர் காலத்தின் குறைந்த தட்ப வெப்ப நிலை பெரும்பாலும் வெட்ட வெளியில் இருக்கும் தண்டுகளை சக்கையாக்கி விடுகின்றன அல்லது கொன்று விடுகின்றன.

வசந்த காலத்தில், கத்தரித்து சீர் செய்யப் படாமல் விடப்படும் போது, சேதம் அடைந்த இந்த பிரம்புகள் புதரின் வேர்ப் பகுதி வரை சென்று இறக்கின்றன, இதனால், செடிகள் பலவீனமடைந்த, சிதைந்த தோற்றம் கொள்கின்றன.

ஹைப்ரிட் டீஸ், ப்லோரிபண்டாஸ் போன்றவற்றின் இந்த வருடாந்திர "கடுமையான" சீரமைப்பு பொதுவாக வசந்த காலத்தின் துவக்கத்தில் செய்யப்பட வேண்டும். பெரும்பாலான தோட்டக்காரர்கள் இதை போர்சித்தியா புதர்களின் பூத்தலுடன் பொருந்தும் நேரத்தில் வைத்துக் கொள்கிறார்கள்.

வளரும் மொட்டுகளிலிருந்து 1/2" உயரத்திற்கு மேலே பிரம்புகள் வெட்டப்பட வேண்டும்.(பிரம்பின் மீது உள்ள வளர்ந்த இலையின் முனையை வைத்து அடையாளம் காணப் படும்).

பழைய தொட்ட ரோஜாக்கள் மற்றும் நவீன கலப்பினங்கள் இரண்டிலிருந்தும் எந்த ஒரு பலவீனமான, சிதைந்து போன அல்லது நோய் பீடித்த பகுதியும் வருடத்தின் எந்த நேரமாக இருந்தாலும், முழுமையாக வெட்டி நீக்கப்பட வேண்டும்.

எந்த ரோஜாவுக்கும் எந்த சீரமைப்பும் முளைத்து வரும் மொட்டுக்கு மேலே நாற்பத்து ஐந்து டிக்ரீ கோணத்தில்
வெட்டு விழும் வண்ணம் செய்யப்பட வேண்டும்.

இது சீரமைக்கப்பட்ட தண்டின் தழும்பு விரைவாக ஆற உதவியாக இருக்கிறது, மற்றும் இது வெட்டு விழுந்த இடத்தின் மீது, நோய் பிரச்சினைகளை ஏற்படுத்தக் கூடிய ஈரம் சேர்வதை குறைக்கிறது.

பொதுவான ரோஜா சீரமைப்புக்கு (அலங்கார வேலைகளுக்காக பூ வெட்டுதல் உட்பட), விட்டம் 1/2" அல்லது இதற்குக் குறைவாக உள்ள எந்த வளர்ச்சியையும் வெட்ட கூர்மையான பாக்கு வெட்டி போன்ற கத்தரிக்கோல் (கையில் பிடிக்கக் கூடிய, அரிவாள் போன்று தட்டையான வெட்டும் பாகத்துடன்) பயன்படுத்தப் பட வேண்டும்.

1/2" க்கு மேற்பட்ட தடிமன் கொண்ட பிரம்புகளுக்கு, பொதுவாக, கழி அறுப்பான் அல்லது ஒரு சிறிய கை ரம்பம் பலன் தரக்கூடியவை. இந்த மாதிரியான சந்தர்ப்பங்களில் பாக்கு வெட்டி போன்ற கத்தரிக்கோல் சேதமடையலாம் அல்லது உடைந்து போகலாம்.

பெர்முடா "மிஸ்டரி" ரோஜாக்கள்
கத்தரித்துச் சீரமைத்தல்
போர்ட்லேன்ட்
பழைய தோட்ட ரோஜாக்கள்